CELEX: 62021TB0381
Language: lt
Date: 2021-12-22 00:00:00
Title: Byla T-381/21: 2021 m. gruodžio 22 d. Bendrojo Teismo nutartis byloje D&A Pharma / EMA (Ieškinys dėl panaikinimo – Žmonėms skirti vaistai – Leidimas pateikti rinkai vaistą „Hopveus“ – Nuolatinės mokslo patariamosios grupės veiklos neatnaujinimas – Suinteresuotumo kreiptis į teismą nebuvimas – Nepriimtinumas)

2022 3 14   
            
            
               LT
            
            
               Europos Sąjungos oficialusis leidinys
            
            
               C 119/46
            
         
      2021 m. gruodžio 22 d. Bendrojo Teismo nutartis byloje D&A Pharma / EMA
      
      (Byla T-381/21) (1)
      
      (Ieškinys dėl panaikinimo - Žmonėms skirti vaistai - Leidimas pateikti rinkai vaistą „Hopveus“ - Nuolatinės mokslo patariamosios grupės veiklos neatnaujinimas - Suinteresuotumo kreiptis į teismą nebuvimas - Nepriimtinumas)
      (2022/C 119/65)
      Proceso kalba: prancūzų
      
         Šalys
      
      
         Ieškovė: Debregeas et associés Pharma (D&A Pharma) (Paryžius, Prancūzija), atstovaujama advokatų N. Viguié ir D. Krzisch
      
         Atsakovė: Europos vaistų agentūra (EMA), atstovaujama C. Bortoluzzi, H. Kerr, S. Marino ir S. Drosos
      
         Dalykas
      
      SESV 263 straipsniu grindžiamas prašymas panaikinti EMA sprendimą neatnaujinti Žmonėms skirtų vaistų komiteto psichiatrijos mokslo patariamosios grupės veiklos, kuris buvo netiesiogiai atskleistas ekspertams skirtu viešu kvietimu pareikšti susidomėjimą dėl galimybės tapti EMA mokslo patariamųjų grupių nariais, paskelbtu 2021 m. gegužės 5 d. EMA pranešime spaudai.
      
         Rezoliucinė dalis
      
      
                  1.
               
               
                  Atmesti ieškinį kaip nepriimtiną.
               
            
                  2.
               
               
                  Nebereikia priimti sprendimo dėl Europos Parlamento prašymo leisti įstoti į bylą.
               
            
                  3.
               
               
                  Priteisti iš Debregeas et associés Pharma (D&A Pharma) bylinėjimosi išlaidas.
               
            
                  4.
               
               
                  Europos Parlamentas padengia savo išlaidas, susijusias su prašymu leisti įstoti į bylą.
               
            
         (1)  OL C 329, 2021 8 16.